Aktiv mot kreft

New York City Marathon 2026
2026-11-01 00:00 - 23:59 (Europe/Oslo) | New York
New York City Marathon 2026
Verdens kuleste maraton
Bli med Aktiv mot kreft og løp verdens kuleste maraton i 2026! TCS New York City Marathon er et minne for livet: 42,195m gjennom alle fem bydeler i New York City og med 2,5 millioner tilskuere rundt løypa som heier deg fram. I tillegg får du muligheten til å delta på en rekke aktiviteter i regi av Aktiv mot kreft under oppholdet i New York.
For mange er New York City Marathon det løpet som henger høyest. Skal man bare løpe en maraton i sitt liv, er det New York som gjelder. Å være en av de rundt 60.000 som tidlig en søndag i november starter dagen på Staten Island og drar av gårde over Verrazano-Narrows Bridge til lyden av Frank Sinatras «New York, New York» som runger over høyttaleren er en magisk opplevelse. Løpet går igjennom alle fem bydelene i New York. Her får deltagere oppleve et folkehav og en folkefest uten sidestykke. Amerikanerne kan heie, de kan juble og de skaper en fantastisk stemning. Løperne har følelsen av å bli løftet frem alle de 42 km.
Når man løper for et veldedig formål betyr innsatsen din noe for flere enn deg selv. Aktiv mot kreft er en av de offisielle veldedige samarbeidspartnerne til New York maraton. Det betyr at dersom du løper for Aktiv mot kreft får du ikke bare en opplevelse for livet, men du bidrar også til det arbeidet stiftelsen gjør – vi jobber blant annet for å etablere Pusterom på sykehus i Norge. Pusterom er et trenings- og aktivitetssenter som tilbyr persontilpasset trening til kreftpasienter før, under og etter behandling. Det finnes 21 Pusterom i Norge, og målet er å åpne ytterligere 10 Pusterom de kommende årene. De som løper New York maraton med Aktiv mot kreft er med og støtter stiftelsens arbeid.
Vi håper du blir med oss på tur i 2026.
Klikk her for å se informasjonsdokumentet med vilkårene for turen.
For påmelding eller mer info – fyll ut skjema under så tar vi kontakt med deg (Merk: dette skjemaet er ikke en offisiell påmelding, kun forespørsel om plass)

← Tilbake Takk for din tilbakemelding. ✨

Navn(nødvendig)

E-post(nødvendig)

Telefon

Melding

Send inn

Δ

Lurer du på hvordan det er å løpe gjennom New Yorks gater? Se Madspusseropp sin opplevelse her:

Program for Aktiv mot krefts tur til New York
(endringer kan forekomme)
Torsdag 29.10.2026
Avreise med direkte fly fra Gardermoen til Newark.
Fredag
Løpetur til Central Park på morgenen. Oppmøte New York Hilton Midtown Hotel. (Her bor de som bestiller pakkereise gjennom Aktiv mot kreft)
Tur til Expo for startnummerhenting.
Besøk på Memorial Sloan Kettering Cancer Centre og Dr. Lee Jones lab.
Lørdag
Felles samling med siste info / tips
Resten av dagen til fri benyttelse.
Søndag – TCS NYC Marathon!
Oppmøte i hotellets lobby tidlig på morgenen. Frokostposer blir utlevert i lobbyen på hotellet. Aktiv mot kreft ordner felles transport til start. Bussen går ca kl 06:00.
På Søndag kveld middag og feiring på restaurant.
Mandag
Sove, shoppe, gå baklengs ned trappene og nyte New York.
Transport med egen buss fra hotellet til Newark på ettermiddagen og avreise med direkte fly på kvelden.
Tirsdag
Ankomst Oslo Gardermoen tirsdag morgen.

View this post on Instagram

Oslo Maraton 2026
2026-09-12 00:00 - 23:59 | Oslo
Delta i Oslo Maraton 2026 gjennom Aktiv mot kreft
Meld deg på Oslo Maraton 2026 gjennom Aktiv mot kreft og støtt vårt arbeid. Når du melder deg på direkte gjennom oss, går nesten hele startkontingenten til Aktiv mot kreft.
Velg din distanse – 10 km, halvmaraton eller maraton, og få høy puls for en god sak i 2026.
Pris som gjelder så lenge det er ledige plasser på de ulike distansene
10 km: kr 1 25021 km: kr 1 650 (Vi gjør oppmerksom på at halvmaraton nå er utsolgt og prisen lenger ned vil gjelde for denne distansen)42 km: kr 2 000
Nytt av året: Dersom en distanse blir utsolgt i Oslo Maraton, vil prisene automatisk justeres. Dette skyldes at våre kostnader per startnummer øker betydelig når en distanse er utsolgt. For å sikre at vi fortsatt oppnår et overskudd, må prisene derfor justeres i tråd med endringene i våre kostnader.
Pris som gjelder dersom en distanse er utsolgt
10 km: kr 2 00021 km: kr 3 00042 km: kr 3 850
Merk: Ved eventuelle endringer av navn eller deltaker i etterkant vil det kommet et endringsgebyr på kr 200.
Vi er utrolig stolte av å være veldedig samarbeidspartner til Oslo Maraton, og vi setter stor pris på at de ser verdien i vårt viktige arbeid.

Pusterommet LIVE - Styrke og puls
2026-03-27 11:00 - 12:00
Klikk her for å delta:
https://aktivmotkreft.webex.com/aktivmotkreft/j.php?MTID=m18691f104c736d32e65be05280b1e7e8

Birkebeinerrittet 2026
2026-03-13 00:00 - 2026-03-15 23:59 | Lillehammer
Vil du delta på et av Norges største sykkelritt og samtidig støtte en god sak? Meld deg på Birken via Aktiv mot kreft.
Birkebeinerrittet er et av Norges mest tradisjonsrike sykkelritt og går fra Rena til Lillehammer. Rittet er 84 km langt og går gjennom fantastisk fjellnatur på grusveier og stier. Du kan delta både som konkurranse og tur, avhengig av ambisjonsnivå. Birken er for alle, og rittet gjennomføres i det tempoet du selv velger.
Ved påmelding via Aktiv mot kreft går hele startkontingenten til vårt arbeid.
Du kan velge startplass i følgende ritt:
Birkebeinerrittet – 84 kmHalvBirken – 41 km
UltraBirken
GravelBirken
Inkludert i startkontingenten er t-skjorte fra Aktiv mot kreft og lisens.
Tusen takk til Birken for at vi får være deres veldedige samarbeidspartner!

Birkebeinerløpet 2026
2026-03-13 00:00 - 2026-03-15 23:59 | Lillehammer
Vil du delta på et ikonisk terrengløp og samtidig støtte en god sak? Meld deg på Birkebeinerløpet via Aktiv mot kreft.
Birkebeinerløpet er et av Norges mest populære terrengløp og samler hvert år tusenvis av løpere. Løpet arrangeres i fine omgivelser rundt Lillehammer, med start på Birkebeineren Skistadion og målgang ved Håkons Hall.
Birken er for alle, og du kan delta på ditt eget nivå. Enten du løper for tid og plassering, eller ønsker en helt spesiell løpsopplevelse med mål om å fullføre. Det finnes en distanse som passer for alle!
Ved påmelding via Aktiv mot kreft går hele startkontingenten til vårt arbeid.
Du kan velge startplass i følgende løp:

Birkebeinerløpet – ca. 21 km

HalvBirken – ca. 12 km

Birken fjellmaraton – 42 km

UltraBirken – 60 km

Aktiv mot kreft-løpet – 7,5 km

Inkludert i startkontingenten er t-skjorte fra Aktiv mot kreft og lisens.
Tusen takk til Birken for at vi får være deres veldedige samarbeidspartner.

Birkebeinerrennet 2026
2026-03-13 00:00 - 2026-03-15 23:59 | Lillehammer
Vil du delta på et historisk skirenn og samtidig støtte en god sak? Meld deg på Birkebeinerrennet gjennom Aktiv mot kreft.
Birken er et av Norges mest tradisjonsrike langrenn og har vært arrangert siden 1932. Rennet går fra Rena til Lillehammer og gjennomføres både som konkurranse og tur, avhengig av ambisjonsnivå. Birken er for alle, og rennet gjennomføres i det tempoet du selv velger. Enten du går for tid og plassering, eller ønsker en roligere gjennomføring med mål om å fullføre.
Ved påmelding gjennom Aktiv mot kreft går hele startkontingenten til vårt arbeid.
Du kan velge startplass i følgende renn:

Birkebeinerrennet – 53 km

HalvBirken – 28 km

SkøyteBirken – 53 km

Inkludert i startkontingenten er lue fra Aktiv mot kreft og lisens.
Bli med på et av vinterens store høydepunkter 15. mars, og opplev Birken på din måte!
Tusen takk til Birken for at vi får være deres veldedige samarbeidspartner.
